b'\n_START_ARTICLE_\nAmi Hasan\n_START_PARAGRAPH_\nAmi Hasan (s. 17. helmikuuta 1956, Helsinki) on suomalainen mainostoimistojohtaja. H\xc3\xa4n on vuonna 1991 perustamansa mainostoimisto Hasan & Partnersin hallituksen puheenjohtaja. Hasan kuuluu Suomen juutalaiseen v\xc3\xa4hemmist\xc3\xb6\xc3\xb6n._NEWLINE_Huhtikuussa 2017 Ami Hasan valittiin ensimm\xc3\xa4inen\xc3\xa4 suomalaisena kansainv\xc3\xa4lisen luovan suunnittelun kattoj\xc3\xa4rjest\xc3\xb6n Art Directors Club of Europen (ADC*E) presidentiksi. H\xc3\xa4n on istunut Cannesin kansainv\xc3\xa4lisen mainosfestivaalin tuomaristossa kahdesti, Clio-mainoskilpailun tuomaristossa kahdesti, The CUP-mainoskilpailun tuomaristossa kahdesti ja kerran D&AD-mainoskilpailun tuomaristossa. H\xc3\xa4n on my\xc3\xb6s ainoana suomalaisena Cresta-mainoskilpailun Executive Juryn pysyv\xc3\xa4 j\xc3\xa4sen. Suomessa h\xc3\xa4net on palkittu useilla palkinnoilla ja kunnianosoituksilla, kuten Vuoden huiput -kilpailun Platinahuipulla. Vuonna 2003 Hasan toimi Vuoden huiput -kilpailun ylituomarina. Ami Hasan on my\xc3\xb6s luennoinut useissa korkeakouluissa ja seminaareissa Suomessa, muissa Euroopan maissa, Yhdysvalloissa ja Japanissa._NEWLINE_Ami Hasan kuului Marimekko Oyj:n hallitukseen 2008\xe2\x80\x932014.'